LidanRubinov/Halacha-QA huggingface dataset:
שאלה: תוכחה בימנו: לפני שבוע נתקלתי במושג "הוכח תוכיח את עמיתך" עכשיו עולות לי מספר שאלות 1)על מה צריך להוכיח? 2) אם אני לא טלית שכולה תכלת מותר לי להוכיח מישהו אחר? 3) כיצד עלי להוכיח מבלי לגרום בושה וחרפה לאדם? 4)את מי מותר להוכיח ואת מי אסור? אשמח לתשובה מהירה ומקורות
תשובה: בס ד נאמר בגמרא: אמר רבי אילעא משום רבי אלעזר ברבי שמעון: כשם שמצוה על אדם לומר דבר הנשמע, כך מצוה על אדם שלא לומר דבר שאינו נשמע  רבי אבא אומר: חובה שלא לומר. שנאמר:  אל תוכח לץ פן ישנאך, הוכח לחכם ויאהבך  (משלי ט, ח). מאידך נראה מגמרא במסכת שבת: אמר ליה רבי זירא לרבי סימון: לוכחינהו מר להני דבי ריש גלותא יוכיח אדוני את בני ביתו של ראש הגולה (על התנהגותם)! אמר ליה: לא מקבלי מינאי לא יקבלו ממני. אמר ליה: אף על גב דלא מקבלי - לוכחינהו מר. מדברי רבי זירא נראה אפוא שחובת התוכחה קיימת ללא תלות בתגובתו של החוטא. הדרך לתרץ את זה שיש חשש קטן שישמעו לך אם תוכיח יש להוכיח. אמר ר  אלעזר בן עזריה: "תמהני אם יש בדור הזה (מי) שיודע להוכיח" (ערכין ט"ז ע"ב), ואם כך היה כבר בדורו של ר  אלעזר בן עזריה, שהיו תלמידי חכמים עצומים, תנאים קדושים, קל וחומר בדורנוו. לכן נראה לי שיש להימנע מתוכנה למישהו שלא יקשיב. הדבר שונה במי שיש לו אחריות חינוכית- שאז יכול להוכיח. אסור להפוך את התוכחה לאישית- רק דיבור על מקרה ספציפי ולא מעבר לכך. מלאה זו דורשת עדינות רבה יותר- עדינות רגשית ודרך דיבור רכה. אמן אדם שהוא טלית שכולת תכלת, לא נראה לי שזה הענין. ודאי מאידך שאין להוכיח בדיוק בנושא בו אתה נכשל (על אף שיש נטיה לעשות בדיוק כך.) אני מקווה שעיניתי על שאלתך הרב אביע ד סנדרס
שאלה: האם זה נכון?: האם הנבואה של הרב נכונה?
תשובה: בס ד לא יודע. אני לא נוטה להאמין לנבואות מעין אלו. הרב אביע ד סנדרס
שאלה: אהבה: זה זמן רב שיש בחורה אחת שלא יוצאת לי מהראש(4 שנים). לא משנה כמה אני מנסה לשכוח אותה. היה לנו קטע כמה פעמים שלא הלך טוב בגלל שלא היינו מוכנים לקשר. כרגע אני חושב שאני מוכן לקשר. אבל היא טוענת שאין לה רגשות כלפי יותר. אני באמת חושב שאני אוהב אותה. יש לי את אותו רגש כלפיה כבר כמה שנים. ואני ושב שזה רגש אמיתי. האם להמשיךלנסות לשכוח אותה? או לנסות לחזר אחריה למרות שהיא אומרת שאני לא יותר מחבר טוב עבורה. האם יש איך להתגבר על אהבה?
תשובה: ב"ה, אם אין לה רגש כלפיך חבל על המאמץ, היא מכירה אותך ולא מרגישה משהו מיוחד, אז תניח לה, תשתדל להסיח דעתך ממנה, ולא לנסות ליצור קשר, גם לא לפטפט סתם כי זה שוב יעורר אצלך את הרגש ותתחיל לפרש שהיא באמת רוצה. דני ארגמן
שאלה: אינטרנט וכו.: אני באה ממשפחה דתית. יש לנו אינטרנט רימון בבית עם חסימה.(החסימה לא על הרמה הגבוהה ביותר).לאחרונה,הבחנתי שאחי הקטן(בן 15) צופה בסרטונים שאינם צנועים כלל וכלל.מאוד הופתעתי מכיוון שהוא ממש צדיק(באמת!).ועכשיו אני בבעיה.אני יודעת שחייבים לטפל בזה אך אני לא יודעת למי בדיוק לפנות.אם אפנה להורים שלי זה יהיה נראה לי קצת לא נעים ואני גם לא רוצה שהם יחשבו כך על אחי כיוון שהוא בטוח ישתנה ולא ישאר כך.ואני ממש לא רוצה לצער אותם.מצד שני אני לא יכולה לפנות לאחי בעצמי כיוון שזה ממש לא מתאים ולא ראוי.גם לאח גדול לטעמי בכלל לא מתאים.האם לבא ולהגיד להוריי להגביר את החסימה יעזור?הרי הם בטוח ישאלו אותי למה החלטתי זאת ובסופו של דבר אהיה חייבת לספר להם ואני ממש יובך.לכן,פניתי לפה בתקווה שאקבל הצעה נכונה לדעתם כיצד ואיך לפעול!!!זה ממש ממש חשוב לי!!אשמח לתשובה כמה שיותר מהר!!באמת שעצוב לי שזה המצב.אבל אני חייבת לעשות משהו ולפעול ואני רוצה לפעול נכון!!לכן אני ממש מבקשת את עזרתכם.נ.ב- אני בת 18.(אם יש צורך לציין.) רבה!!אני מאוד מעריכה את עבודתכם!תזכו למצוות!!!
תשובה: בס ד האינטרנט הוא אכן אתגר גדול. מאחר שכבר יש לכם חסימה בבית- הגרוע ביותר חסום. על אינטרנט באופן כללי יש להחיל הלכות יחוד- לא גולשים כאשר ברור שאף אחד לא יוכל לראות או לבקר אחר מעשה מה האחר גלש. הרב שרלו אמר לא אחד שעל אינטרנט יש דין יחוד, לא רק בגלל חוסר צניעות אלא גם בגלל אלימות ולשון הרע וסתם רביצה חסר תוכלת. אני מציע שתציעי לבני הבית את הדבר כהדרכה כללית, מה שבמילה יעקר את הבעיה פעם הבאה מיסודה. כמו כן אני מציע שתחסמי את האחר בו ביקר אחיך באופן ספציפי (אני חושב שיש דבר כשה בהגדרות של המחשב) כך שברגע שהוא ינסה להיכנס הוא יבין שמישהו עלה עליו. את צודקת שאת לא שופטת את אחיך רק דרך המשקפיים של האתר אליו הוא גלש, אחיך הוא בן נוער שעוד יעשה דברים גדולים. כולם נופלים, גם הצדיק נופל שבע פעמים וקם. והרבה בהצלחה הרב אביע ד סנדרס
שאלה: עוף ירושלים: אנו משתדלים לקנות עוף ברמת רבנות למהדרין לפי המשחטות המומלצות על ידיכם. האם עוף ירושלים זהה לעוף הבירה? האם הם עומדים בקריטריונים לפיהם המלצתם על משחטות אחרות? ויישר כח
תשובה: עוף ירושלים ועוף הבירה אלו שני מותגים שונים. כמו"כ מצ"ב קישור לרשימת המומלצים
שאלה: להעיר להורה: אמי כבר הרבה זמן כועסת על אבי שמנסה לחנך את אחי הקטן קצת בצורה שונה מאימי. ולאחרונה שמתי לב שאמא שלי כל הזמן מתעצבנת על אבא. ואני חושבת שאבא שלי צודק. האם מותר לי לחזק את אבא שלי ולהעיר או לומר משהו. כי אני לא רוצה שהם יריבו כל הזמן.
תשובה: בס ד לא פשוט לראות מתח בין הורים, אך בכל מקרה (בהנחה שאין מעבר על החוק) אין להתערב במתח בין ההורים, אין זה מקומו של ילד לתמוך באחד מהוריו על פני האחר. במידה והמריבות בין ההורים מפריעים לך, אולי תנסי לדבר איתם על כך? הרב אביע ד סנדרס
שאלה: לבוש התפילה: קראתי שצריך להתלבש לתפילה כמו שמתלבשים כשנפגשים עם מכובד כמו מלך או שר או רב גדול.הבעיה שיש לי רק חצאית וחולצה אחת מבחינתי ראויים ללכת למקום כזה ואת זה אני שומרת לשבת.יש לי עוד חצאיות וחולצות אבל לא הייתי הולכת איתם למקומות כאלה.הייתי הולכת איתם לרופא או לחברה או לקניות אבל לא למקום מכובד.האם מותר לי ללבוש אותם לתפילה של ימי חול?
תשובה: וברכת ד  בשבת יש חיוב מיוחד של בגדים, יותר מתפילת כל יום, על כן עדיף להשאיר בגדים יפים ביותר לשבת, ולתפילה כדאי לקחת בגדים מכובדים אבל לא הטובים ביותר. שבת יהודה הלוי עמיחי מכון התורה והארץ כפר דרום אשקלון
שאלה: גילוח בספירת העומר השנה: מתי השנה מותר להתגלח? אני חשבתי שרק בראשון אך שמעתי שכיון שסמוך לשבת מותר כבר מחר אחרי חצות היום.
תשובה: בס ד יש כאלו שנוהגים להתגלח החל מחצות היום ביום שישי כיון שמדובר בעקב שבת שלפני לג  בעומר. הרב אביע ד סנדרס
שאלה: המלצה לספר מבוא לקבלה ו- 10 ספירות: לכבוד הרב שלמה בן אליהו! האם הרב יכול להמליץ על הספר שמבאר בצורה יסודית את מהות עשר ספירות! נ.ב.- (התחלתי ללמוד את הספר "ידיד נפש" ועצרתי כי לא ממש הבנתי את כל החלק של העשר ספירות.)
תשובה: אני ממליץ לך ללמוד את הספר : "אל עולם הקבלה" של הרב יצחק גינזבורג שליט"א, בהוצאת גל עיני. ולאחר מכן לעבור לספר: סדר ההשתלשלות (זה ספר המבוסס על פי חסידות חב"ד ותורת הקבלה) ולאחר מכן לעבור לספר: אל סף הפנימיות- מבוא לקבלה- של הרב ישראל הס זצ"ל. אם יש לך רב מקובל אמיתי ההוגה בהלכה ובתורת ה  יומם ולילה שאתה יכול ללמוד ממנו- לך אליו והוא יסביר לך. בהצלחה רבה בכל.
שאלה: ברירת קטניות: לרב רציתי לדעת אם יש חובה לברור כל קטניה ואיך בוררים. האם מותר לאכול מקטניות שאתה יודע שלא בררו אותם או לא יודע אם בררו אותם. מה הדין של כיור חלבי שנופל לתוכו רוטב חם בשרי. מה הדין אם נופל משהו קר. אם אני שמה מאכל קר פרווה בקופסא חלבית או בשרית האם זה משנה את המאכל לחלבי או בשרי? סליחה על הטרחה ל"ג בעומר שמח.
תשובה: בס ד יש לברור קיטניות, קצת קשה לברר איל בדיוק בוררים, באופן עקרוני מפזרים על צלחת ומנסים להסתכל אם יש משהו חריג. אם אתה לא יודע עם בררו, יש להניח שבררו, ישראל כשרים הם. בנוגע לכיור אין בעיה. ברגע שהמאכל הוא קר- ולא חריף (בצל) אין זה משנה. הרב אביע ד סנדרס
שאלה: אמונה ותפילה: בס ד כבוד הרב אני קראתי מה שכתבת לי אבל אני משקיע ואני מתמיד תוך כדי השקעה של הנחת תפילין כל בוקר ובאמת מתפלל לאלוקים אז בבקשה תתנו לי ברכה שתעזור לי בכדורגל שאני אצליח נגד העין הרע ושבע ה מלך המשיח יבוא ויהיה על ישראל ובבקשה כבוד הרב אני משתדל עם כל המצוות אז תתפלל לאלוקים שיעזור לי תן ברכה כי הוא אל שומע ונענה לבקשה בחיוב!!!
תשובה: בס ד אין אני מאמין בברכות. התפילה ענינה קשר עם הקב ה, פניה אליו. יש רבים וטובים ממני שמתפללים על אחרים, אני בקושי מצליח להתפלל על עצמי. אני חושב שתפילה כנה שלך תשפיע בדיוק כמו התפילה שלי. אם זה מרגיע אותך אחשוב על הדברים שאמרת- בזמן התפילה שלי. הרב אביע ד סנדרס
שאלה: קבורה: האם מותר לקבור גבר ליד אישה שהיא לא אישתו?! במידה ואסור מה מקור ההלכה?!
תשובה: אין איסור, עיין דברים מפורטים
שאלה: קבורה: האם מותר לקבור גבר ליד אישה שאינה אישתו?! במידה ואסור מאיזה מקור זה נלקח?
תשובה: בס ד אין שום בעיה. אני מצרף רשימת מקורות: כל הפוסקים קובעים כי אין איסור לקבור איש ליד אשה זרה, להלן הדעות : א. בספר כל בו על אבלות (הרב גריוולד עמ  179 )כתב:  אין קפידא לקבור איש ליד אשה זה אצל זו הגם כי רחוקים היו בחייהם וכן המנהג בכמה קהלות גדולות וגם בעיר לבוב לא קפדו על זה   (בשם ספר הדרת קודש דף י  ב) ב. ועוד הביא שם בשם שו  ת אמרי אש (יורה דעה סימן קיז) את הקטע הבא :  מעשה שהיה שקברו אשה סמוך לקבר תלמיד חכם מופלג וחשוב ומבקשים בני המנוח לפנות את עצמותיה משם באמרם כי גנאי לתלמיד חכם שיקבר בין שתי נשים(מצד אחד נקברה אשתו) והשיב על זה הגאון ז  ל   ומה שטענו כי גנאי הוא להמנוח הרבני המופלג להתמצע בין הנשים, אם היה קפידא בזה, היה מוזכר בדברי הפוסקים הידועים, כמו שהזכירו דאין קוברים צדיק וכשר אצל חסיד, ולא שונאים אפילו רעש קל אצל חמור- הזכירו ואיך לא הזכירו דאין קוברין בין הנשים?. וכיון שיש גדולים וטובים אשר נתמצעו,ולא היה נשמע עד עתה ערעור, איך נתחדש עתה בעבור זה מילתא דתמיהא.   ג. ועוד הביא שם בשם שו  ת פרי השדה (חלק ג  קכ  א ) שנשאל גם כן על זה וכתב שלא מצא בשום מקום קפידא לקבור איש אצל אשה. ד. ועוד כתב שם :  וכפי הנראה משו  ת אמרי אש גם בקראקא אין מקפידים שלא לקבור נשים אצל אנשים   ה. נמצא תחת ידי מכתב מיום כ  ט לחודש אב תש  ה שנכתב מאת חברה קדישא הראשית הכללית דכוללות האשכנזים בעה  ק ירושלים אל הרב בן ציון גליס ז  ל שהיה ראש החברה קדישא בעיר פתח תקוה כמענה למכתבו מיום ט  ו אב. במכתב זה הם כותבים כי שאלו את הגאון בנגיס שליט  א שאלה זו ופסק כי אין קפידא (ההדגשה במקור). ו.בספר ציץ אליעזר חלק אבן יעקב לרב אליעזר וולדינברג זצ  ל סימן כ  ח. בסוף הסימן כתב :  איני רואה כל פגם ואי כבוד למי שהוא אם האשה תקבר במקום המיועד לה דהיינו מצד אחד על יד בעלה ומצד שני גם אצל האיש האחר הקבור שם   ועוד כתב :  אין כל מקום להחמיר מדינא מלקבור איש ליד אשה ואין צורך אפילו בעשית מחיצה   ז. נמצא תחת ידי מכתב מיום כ  א באדר תשס  א מאת הרב משה שאול קליין שליט  א מו  ץ בבית הדין של הרב ואזנר שליט  א. במכתב נאמר בשם הרב ואזנר שליט  א כי על פי ההלכה אין איסור לקבור איש ואשה זרים סמוכים זה לזה וכן היה נהוג בכמה קהילות חרדיות ועל כן אין לשנות המנהג. אולם אפשר לקבוע חלקה מיוחדת למי שרוצה להקפיד בזה   הרב אביע ד סנדרס
שאלה: הרהורי כפירה: בזמן האחרון צצים לי כל הזמן הרהורי כפירות במציאותו של הבורא יתברך, ורציתי לשאול מה לעשות. הרהור שצץ לי לאחרונה: כתוב בתורה שהאדם נוצר מהאדמה, אך דבר זה נשמע כמו דעה של אדם בתופה העתיקה, שחושב שאנחנו עשויים מאדמה. לדעתי זה לא הגיוני שתהיה סתירה בין תורה למדע, כך גם ח חשבו - "חכמה בגויים תאמין", וזה נראה לי מוזר כשיש כאן סתירה. אשמח לתשובה במהרה, ב מראש.
תשובה: לך. וזה שהעולם נוצר "יש מאיין" זה מסתדר לך? אז למה לא מסתדר לך שהקב"ה, שיכול לברוא את כל העולם בלי חומרי גלם, אלא מכלום, יכול להשתמש בחומר גלם כמו אדמה, ולשנות אותו לרקמת שריר, עצמות, עור וכו? הרי אדמה עשויה מאטומים, והאטומים עשויים פרוטונים, אלקטרונים, נויטרונים וכו  וכו, ואני מאמין שאין בעיה לקב"ה, יוצר האטומים, לפרק את האדמה למרכיביה הזעירים, ולהשתמש בהם לבניית גוף האדם.
שאלה: נפילה וקרבה לה : אני שמיניסט בישיבה תיכונית עם בעיה קשה הזמן עובר, שבועות, ימים וחודשים וכלום אין לי קשר עם ה. לא תפילות, לא ברכות- כלום. אני לא בוכה על זה אבל חבל לי ואני חושב שאני רוצה קשר ובכללי אף פעם לא הגעתי לקשר חזק חזק חזק עם הקב ה. מה צריך לעשות בכלל? עם מי לדבר? לאן ללכת??! והנפילות הן מגיעות בקצב. קרה לי שנפלתי בצורה רצינית מאד. אני מנסה לשכוח את היום הזה, זה מגעיל אותי. מאז כמעט נפלתי שוב באותו דבר ועצרתי את עצמי, אבל לא מקטע דתי אלא בגלל שזה לא הוגן כלפי אישית לעתיד. מה יהיה איתי? מתי יהיה לי אכפת מההלכה ומה? זה לא טוב לי ככה אני רוצה קרבה, אני חושב העיקר שנה הבאה סגרתי בישיבת הסדר. על מי אני עובד??!
תשובה: בס ד מדבריך נשמע שהדברים אכן מפריעים לך ואכן מטרידים אותך. אך בכך אני רואה בדיוק את האור הגדול, עצם הפזה שהדברים כה מפריעים לך מראה שאתה בשלב הראשון של תשובה- חרטה, אחריה תבוא עזיבת החטא, וידוי דברים שכבר עשית ועוד. אתה בדרך ואתה במסלול, אל יפול רוחך. כל שינוי מתחיל מצעד אחד קטן, כל החלטה משנת חיים מתחילה בקבלה אחת קטנה. הר אביע ד סנדרס
שאלה: אני מכור לפורנו!: הרב אני פשוט מכור לפורנו! ניסתי וקראתי כל דבר אפשרי ואני פשוט לא מצליח להפסיק! שמה הבאה אלמד בישיבה גבוהה ואני רוצה להפסיק לגמרי! אבל אין יום בלי שאני נופל לפחות פעם אחת! אני כבר לא יודע מה לעשות. בבקשה הרב! תעזור לי!!!
תשובה: ראשית לכל הלימודים וההתמודדויות, הוא הסרת הסביבה המושכת לעבירה. עליך לעבור לאינטרנט עם סינון ברמה ראויה, ולתת את הססמא להוריך או מישהו אחר ולבקש שלא יאמרו לך מה היא. בנוסף, תחדול מלהביט בטלויזיה המסחרית שכולה עריות ואלימות ומדרדרת את עולמו התרבותי של האדם לעבירה. אם אתה נופל גם ע"י הפלאפון החכם שלך, אזי תבטל אותו מגלישה מהירה באינטרנט ותעבור למינימום של מידע. הניתוק מהזרמת הסם הרע הזה יהיה קשה ובתחילה תצטרך לגייס כוחות נפש של קדושה להכריע את היצר שיקשקש לפניך כזוג. אך לאחר ההכרעה, ירווח לך. בשלב זה, לאחר ההכרעה, תוכל למלא יומך בלימוד, בעשיה חיובית, ולתת ליצר המיני את מקומו לאחר הנישואין בע"ה שלא יאחרו לבוא. בהצלחה במלחמה
שאלה: להתגלח: מותר להתגלח היום? (יום שישי)
תשובה: בס ד החל מחצות היום. הרב אביע ד סנדרס
שאלה: גילוח: השנה לג בעומר חל מחר ביום שבת, השאלה היא האם מותר היום (יום שישי) להתגלח ולהסתפר,? כלומר לא יהיה לי את הזמן ביום ראשון ואני גם לא מרגיש בנוח עם הזקן שגדל לי מפסח האם מותר להגלח או שאסור?
תשובה: בס ד כן- החל מחצות היום. ושבת הרב אביע ד סנדרס
שאלה: שבת ויום טוב: שבת, אני מתאחרת בשבת אצל משפחה שהיא אינה דתייה, הם לא מדליקים אש בשבת אבל חימום האוכל נעשה בפלטה ( שמחברים ומוציאים את התקע בגמר החימום) או על ידי מיקרו האוכל מחומם לכל האורחים בבית, ורציתי לשאול האם אני יכולה לאכול מאוכל זה ולהנות ממנו ( הרי זה לא חומם רק בשבילי אלא לכולם)
תשובה: בס ד לצערי אי אפשר לאכול את האוכל שחומם בשבת. אני מציע שתהי כנה ותסבירי להם את מצבך כך שלא יעלבו. אני מצרף קובץ שנכתב על ידי בית המדרש ההלכתי של בית הלל אשר עוסק בנושא של אכילה אצל אדם שאינו שומר תורה ומצוות למלואם. הרב אביע ד סנדרס
שאלה: רוח הזמן: לרב! רציתי לדעת לגבי משיח. האם בתוכו יש רוח הויה? אם כן האם שייך בו בכלל חטא? יש לו אפשרות בכלל לחטוא? שם הויה זה שם העצם? בלי גבולות או מציאות של זמן. משיח הוא מחוץ לזמן? על הבורא נאמר 1000 שנים בעיניך כיום אתמול ואשמורה בלילה זה נכון גם לגבי משיח?
תשובה: בס ד הרמב ם כותב בהלכות מלכים שאין אנו יודעים על המשיח ועל ימיו כמעט מאומה. לעומת זאת הוא מביא מספר תנאים שצריכים להתמלא בימות המשיח. אך האמת היא שבסופו של יום אין אנו יודעים. אני מאמין שכדברי הרמב ם במקום אחר :  המשיח הוא העולם הזה ועולם כמנהגו הולך  דהיינו שאין הבדל בין ימות המשיח לימינו מבחינת טבע העולם ובמקום אחר הוא ממשיך ואומר  אין בין עולם הזה לימות המשיח אלא שיעבוד מלכויות בלבד, דהיינו סימן למשיח הוא אי שיעבוד לאומות העולם. מדברי הרב קוק בהספדו על הרצל ניתן להבין שמשיח אינו לאו דווקא אדם אלא תקופה. (המספד בירושלים) על כן רב הנסתר על הגלוי. אני מקווה שפתחתי לך צהר לסוגיה ואידך זיל גמור הרב אביע ד סנדרס
שאלה: תורת חיים.: לי יש בעיה, כתוב שהתורה היא תורת חיים. אני בן חסר סבלנות ומשתעמם מאוד מהר. הייתי דתי 30 שנה ועזבתי את הדת כי היא העיקה עליי. העיק עלי לשמוע דברי תורה, כי זה לא מעניין למרות היותי מאמין. העיק עליי לברך, העיק עליי לצום, העיק עלי לשמור שבת, העיק עליי להתאפק מלשפוך זרע לבטלה, העיק עליי לחכות שש שעות אחרי אכילת בשר, העיק עלי הדיכאונות והחרדות שבאו לי אחרי שלא הייתי מתאפק, העיק עלי מלקום מוקדם בבוקר ולהתפלל את אותו הטקסט שוב שוב ושוב, העיק עליי יום כיפור תשעה באב וכל החגים הדכאוניים. העיק עליי לשמור חמץ בפסח, העיק עליי להאמין כנגד שכל הישר וההגיון. לצערי רק אחרי שלושים שנה הבנתי שהדת הורסת לי את הבריאות. כיצד יכול להיות שאלוהים מביא לנו תורה שתעיק עלינו. הרי מועקה מזיקה לבריאות, ואני בטוח שלכל אדם יש מועקה באחד מקיום המצוות או מהאיסורים. אז אם התורה היא תורת חיים, מדוע היא מעיקה עלינו? הרי יש מספיק התמודדויות בחיים גם בלי עול המצוות והאיסורים. האם בן אדם כמוני פטור ממצוות? או שאני צריך להמשיך ולהרוס את בריאותי בשביל לרצות את אלוהים את חקותיו ואת משפטיו?
תשובה: בס ד אני חייב להודות שאני לא כל כך מבין את הטענה, גם מסים זה מעיק ובכל זאת אנו משלמים אותם, גם להתלבש זה מעיק ובכל זאת אנו מתלבשים, למעשה כל דבר שהאדם  צריך  לעשות מעיק עליו. מועקה והגבלה הם חלק מרכזי בחיינו, ללא הגבלות היינו משלוחי כל רסן, ההגבלה והמועקה הם אלו שמגבילות אותנו מלהיכנע לכל יצר ולהתנהג כבני אדם. נראה לי שמתי שמסתכלים על המועקה בצורה זאת היא לא פשוטה יותר, אך היא אכן פחות מעיקה כיון שמבינים עד כמה היא נצרכת לחיים עצמם. חיים ללא הגבלה אינם חיי אדם ואולי אף לא חיים בכלל. הרב אביע ד סנדרס
שאלה: ספירת העומר: לצערי אני לא הצלחתי לשמור את העומר ובעיקר מסתפר ודואג לגודל קבוע של הזקן. משום מה יש לי פתאום מבוכה להגיע לבית כנסת, כי שם כולם עם רעמת שיער מכובדת שצמחה ברבות הימים מאז פסח ואני "מטופח". הפער הזה יוצר לי אי נוחות וזרות מסוימת. עד כדי כך שחשבתי לעצמי שעדיף אולי להימנע מללכת לבית כנסת בשבת הזאת. לנעול את עצמי בבית. אשמח לדעתכם המלומדה. ש.
תשובה: בס ד ודאי שתלך לבית הכנסת. הרב אביע ד סנדרס
שאלה: הנחת תפילין בבית: אני מעוניין להתחיל להניח תפילין לפני היציאה לעבודה בבית. מאיזה מקום בתפילת שחרית ( בסידור ) אני צריך להתחיל? שמע ישראל? כולל תפילת שמונה עשרה? ועד לאן חייבים להתפלל? חייב להתעטף בטלית? לפני הנחת התפילין או לאחר?
תשובה: בס ד משאלתך אני מבין שהחלטת להתחיל להתפלל, אשריך. באופן עקרוני כל מה שמופיע בסידור תחת הכותרת של ברכות השחר ותפילת שחרית יש לאמר. אם אין זמן, תניח טלית תפילין, תאמר ברכות השחר, תעבור לברוך שאמר, אשרי, אז ישיר וישתבח, ברכות קריאת שמע, שמונה עשרה, אשרי ובא לציון ועלינו לשבח. מניחים טלית ותפילין לפני תחילת התפילה והרבה בהצלחה הרב אביע ד סנדרס
שאלה: שמיעת שירי קבלת שבת: לכבוד הרב,רציתי לדעת אם מותר לשמוע שירי קבלת שבת היום הם שירים מרגיעים ושמחים מעט.כל יום שישי אני מחכה לזה. ושבת
תשובה: שירים רגילים מותר, שירים מקפיצים יש להמנע משמיעתם
שאלה: משמעות: דבר ראשון אני רוצה ממש להודות לכם על ההשקעות והמאמצים באתר הזה!! רציתי לשאול שאלה על משמעות, מה המשמעות שלנו בעולם? הקב"ה הביא אותנו לעולם הזה וכמובן שאם אני כבר פה אני צריכה כמה שיותר לנסות ולעשות טוב ולעזור לאנשים, אבל חשבתי על זה שכל זה לא כל כך משמעותי הרי אם הקב"ה לא היה יוצר אותי ואת כולם זה לא היה כ"כ שונה, פשוט לא היו נזקקים לעזרה ולא היה מי שיעזור הרי ה ברא גם את הזקוק וגם את העוזר בשביל מה עשה את כל זה? ובכלל כל מה שאני יעשה, יום אחד אני ימות ואף אחד לא יזכור אותי אז מה בכלל עשיתי בעולם הזה??? מיליוני אנשים, העצמות שלהם קבורים ואף אחד לא זוכר אותם, מעשיהם, שמם. וגם לא הבנתי ה יצר אותנו כי היה חסר לו? הרי הקב"ה מושלם ומי שמושלם לא יכול להיות חסר לו כלום! מה הוא תאוו למצוות שלנו זה לא יכול להיות! כל מה שאני עושה אני רואה בזה משמעות אבל לא מספיק לבריאת עולם שלם מלא באנשים! אולי אני לא עושה מספיק! אני מאמינה בקב"ה לכל דבר אז מסתבר שאני פשוט לא מבינה את המציאות נכון. אשמח אם תוכלו לעזור לי!
תשובה: לדעתי שי צורך לברר כאן מה הגדרת המושג  אלוהים  על פי היהדות ואז השאלות נפתרות מאליהן. הבטי רת השיעורם הזו ולדעתי זה ייתן לך קריאת כיוון חגי
שאלה: שלוח הקן: רציתי לדעת יותר על מצוות שילוח הקן באופן קבוע אני מגרשת יונים שמקוננים קנ על מפתן חלוני האם מותר לגרשם או לתת להן לבנות את הקן שלהן ולקיים את המצווה ומתי מקיימים המצווה כשהגוזלים בוקעים או כשהם עוד בביצה ואיך מקיימים המצווה כשהעונה נמצאת.
תשובה: בס ד באופן עקרוני אין חובה לעשות שילוח הקן אם אין צורך בביצים או באפרוחים. אני ממליץ לא להגיע למצב של שילוח הקן, כי אם כל המוסריות שבמצווה זו, ודאי שגורמת היא לצער בעלי חיים לאם הגוזלים או הביצים. אני מצרף לינק להלכות שילוח הקן במידה וכן תרצה לקיים את המצווה. הרב אביע ד סנדרס
שאלה: שמחת בת: האם יש עניין הלכתי לעשות מסיבה או שמחת בת?? ושבת
תשובה: בס ד אין חובה הלכתית בדבר, אך זה מנהג יפה מאוד של הודאה להקב ה אני מצרף לינק לסדר הטקס כפי שמופיע באתר של מכון עיתים: ומזל טוב הרב אביע ד סנדרס
שאלה: תספורת בראשון שני: לרב האם מותר להסתפר כבר מיום ראשון או רק מיום שני? מראש
תשובה: ראשית אני מתנצל שהתשובה השנה כבר לא רלוונטית, אך רק עכשיו ראיתי את השאלה. אענה בכל אופן, בשביל השנים הבאות. כפי המקובל אצל רוב האשכנזים מסיימים את מנהגי הספירה בל"ג בעומר, ומסתפרים ומתגלחים (ויש ממתינים עד בוקר ל"ג בעומר). הספרדים ממתינים להסתפר ולהתגלח עד בוקר ל"ד בעומר (אלא שביום ל"ג בעומר מותר לשמוע מוזיקה ולרקוד, לכבוד הילולת הרשב"י). ישנו מנהג של חלק מהאשכנזים שמתחילים את מנהגי האבילות רק מתחילת חודש אייר ועד לשבועות, ולפי מנהג זה בטלים מנהגי האבילות רק ביום ל"ג בעומר, וממשיכים מיד אחריו. יש הנוהגים כמנהג הארי, ואינם מתגלחים ומסתפרים כלל בכל ימי הספירה. בשנים כמו השנה של"ג בעומר חל במוצאי שבת - אשכנזים יכולים להתגלח ולהסתפר כבר ביום שישי לכבוד השבת.
שאלה: מס שאלות: רציתי לברר את דעת הרב במס נושאים אם אפשר : א. אם קניתי אוכל למישהו בהפתעה מכספי,האם מותר לי לטעום ממנו מעט? ב. לגבי גניבת דעת, אני בצבא היה לי פלאפון בכיס בזמן שאסור,המפקד שאל אותי למה שוב זה בכיס ואמרתי לו שהפעם זה שונה כי בדיוק חזרתי מהבית (מה שבאמת נכון) אבל למעשה הפלאפון עליי גם בשאר השבוע כשאסור.מה הרב חושב על זה? האם אני מחוייב לתת להם את הפלאפון והאם זה גניבת דעת תשובתי? מה יש לעשות? ג. ברשותי תפידנית של חברה כל שהיא, היא נפלה לי ממטר וקצת האם יש לצום?
תשובה: א. בפשטות נראה שיש להמנע מדין זכין לאדם שלא בפניו, ורק לאחר שירשה מותר. אולם אם ודאי לך שלא יקפיד, מותר כבר מראש. ב. לא עברת על איסור, אך מלשון הרמב"ם בהלכ  דעות קצת משמע שיש להמנע גם מסגנון אמירה שכזו לכתחילה. על כל פנים אינך מחוייב לעשות דבר לאחר מעשה. ג.ראוי לתת צדקה
שאלה: ספרי הרב קוק: אני בחור בשיעור א ורציתי לדעת איזה ספרים של הרב קוק, הרב ממליץ ללמוד? ובאיזה סדר?
תשובה: ממליץ להתחיל בעין איה (3 הכרכים הראשונים), ומשם לעבור לאורות התשובה, אורות התורה, מוסר אביך. ספרים כמו אורות, שמונה קבצים, עולת ראיה וכו  - לשמור להמשך. כדאי להיעזר רת לאמונת עתנו של הרב טאו שזה בעצם פירוש על סוגיות נבחרות בעין איה חגי
שאלה: ים בעומר: אני יודעת שאסור להיכנס לים בספירת העומר מתוך הנאה, אך האם מותר ללכת סתם לשבת בים ולהשתזף ולהירגע? ושבת
תשובה: בס ד מצד עיקר הדין אין מניעה ללכת להתרחץ בים בימי ספירת העומר. על הקבלה ימים אלו נחשבים ימי דין ויש הנמנעים מכך, בכל מקרה לסיבה בריאותית מותר. ברור שמותר ללכת להשתזף על פי כל הדעות. הרב אביע ד סנדרס
שאלה: התרת נדרים: רציתי לשאול אם אפשר לקבל מספר טלפון של רב שיכול להתיר לי נדרים דרך הטלפון ובדרך אנונימית. :)
תשובה: בס ד אין צורך ברב. בכל סידור יש טקסט של התרת נדרים שאומרים בפני שלושה אנשים וזה מספיק. הרב אביע ד סנדרס
שאלה: פריצות: למה יש פריצות כל כך גבוה ואיך אפשר להישמר ממנה?
תשובה: בס ד יצר המין הוא יצר עליון, הוא אחראי לקיומו של העולם ולחיבור בין בני הזוג. מאידך ככל שהדבר קדוש יותר כך הוא יכול להתדרדר יותר- לשם דוג  יצר העבודה זרה והנבואה שתלויים אחד בשני. פריצות גדולה היא עדות לחסד גדול הקיים (אישה זונה מכונה נותנת חסדיה) או יצירתיות גדולה שלא מוצאת ניתוב מדויק. הרב אביע ד סנדרס
שאלה: הנאה מעבירה: האם מותר להנות מעבירה (ולשלם עבור התוצאה שלה) שאנשים אחרים עושים? מה הדין כאשר מדובר בצער בעלי חיים בשביל מחיר זול של מזון?
תשובה: נא לפרט את השאלה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות וודקה: חמי קנה לי וודקה במתנה בדיוטי פרי בפסח האחרון. את הוודקה הוא קנה בתוך פסח וקיבל אותו בפועל כשחזר לארץ אחרי הפסח. סוג הוודקה הוא: Van Gogh, לוודקה יש כמה טעמים. ראשית רצוני לדעת עם הוודקה בכלל כשרה או אסור לשתות אותה? שנית עם הוודקה כשרה לפסח? אם זה לא כשר, האם הוודקה נחשבת כחמץ שעבר עליו הפסח? ואם זה חמץ שעבר עליו הפסח מותר לי לשמור את הבקבוקים או עליי להשמיד אותם?
תשובה: בס ד וודקה ודאי שצריכה כשרות- בעיקר לאור העובדה שזו וודקה בטעמים (יש המקלים בכאלו ללא טעמים).וודקה לא כשרה לפסח- נראה שמדובר בחמץ שעבר עליו הפסח ויש להיפטר ממנו. הרב אביע ד סנדרס
שאלה: היכן מוזכר שמואל כתנא ופליג: בתשובה שנתקבלה מן הרב בניהו ברונר, בתאריך כב אדר א תשס"ג, לשאלה מדוע אין אמורא יכול לחלוק על תנא, עונה הרב כי גבי רב נאמר במספר מקומות תנא ופליג וכן שנאמר פעם אחת גבי שמואל שאף הוא תנא ופליג. היכן נאמר כן לגבי שמואל? ב וברכה בברכת שבת נחשון רובין
תשובה: ככל הידוע לי, אין גמרא כזו. ברם, יש כמה מקומות שמתוס  משמע ששמואל הוא תנא ופליג, שכן הם מציינים את העובדה שהוא עומד בשורה אחת כמו תנא דברייתא. ראה לדוגמה: תוד"ה "ולימא" חולין קיג ע"א ועוד. למיטב זכרוני, ה"יד מלאכי" דן בזה, והוא טוען שלדעת הרשב"א בוודאי ששמואל היה תנא ופליג.
שאלה: צריך תשובה לפני שבת: מותר למרוח קרם בשבת?
תשובה: בס ד לא. אם הקרם נוזלי, היינו שכאשר יניחו אותו על משטח יתפשט, אין בו איסור. הרב אביע ד סנדרס
שאלה: שפינוזה: יש ציטוט של ברוך שפינוזה שאומר "אהבת האדם לאלוהים, אינה אלא חלק מהאהבה האינסופית, שאלוהים אוהב את עצמו" הכוונה לכך שאלוהים ברא את האדם כדי שיאהב אותו הייתי רוצה לשמוע חוות דעת בנושא.
תשובה: אני מתקשה להבין את היומרה של בני אדם לחדור לעומק הכוונות הא-לוהיות, ולענות על השאלה שהיא מחוץ לזמן שלנו ומחוץ למקום שלנו - מפני מה ריבונו של עולם ברא את העולם. מה שהקב"ה לימד אותנו - אנחנו יודעים. כיוון שהוא לא כתב בתורה מפני מה הוא החליט לברוא את העולם - אני לא יודע לענות על השאלה למה. בכל מקרה, הניסוח של בריאה כדי שיאהבו אותו נראה קצת חלש בצורה הזו, הלוא כן?